PATVIRTINTA

Šilalės Simono Gaudėšiaus gimnazijos direktoriaus

2015 m. vasario 6 d. įsakymu Nr. VĮ-21

# ŠILALĖS SIMONO GAUDĖŠIAUS GIMNAZIJOS PAMOKŲ LANKOMUMO APSKAITOS, KONTROLĖS IR MOKYKLOS NELANKYMO PREVENCIJOS VYKDYMO TVARKA

**I. BENDROSIOS NUOSTATOS**

1. Mokinių pamokų lankomumo apskaitos, kontrolės ir mokyklos nelankymo prevencijos vykdymo tvarkos tikslai:
   1. gerinti mokinių mokymo(-si) kokybę ir didinti motyvaciją;
   2. vykdyti mokinių gimnazijos nelankymo prevenciją;
   3. nustatyti bendrus pamokų lankomumo apskaitos kriterijus gimnazijoje;
   4. numatyti poveikio priemones mokinių pamokų nelankymui mažinti.
2. Šilalės Simono Gaudėšiaus gimnazijos mokinių lankomumo apskaitos, kontrolės ir mokyklos nelankymo prevencijos vykdymo tvarka parengta vadovaujantis šiais dokumentais: Lietuvos Respublikos švietimo įstatymu (Žin., 1991, Nr. 23-593; 2011, Nr. 38-1804); Lietuvos Respublikos vaiko minimalios ir vidutinės priežiūros įstatymu (Žin., 2007, Nr. 80-3214; 2010, Nr. 157-7969); Vaikų sugrąžinimo į mokyklas gairėmis, patvirtintomis Lietuvos Respublikos švietimo ir mokslo ministro 2005 m. gruodžio 14 d. įsakymu Nr. ISAK-2571 (Žin., 2005, Nr. 149-5454); Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 (Žin., 2011, Nr. 45-2121); Psichologinės pagalbos mokiniui teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5

d. įsakymu Nr. 1215 (Žin., 2011, Nr. 88-4220); Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 21

d. įsakymu Nr. ISAK-941 (Žin., 2011, Nr. 99-4675) Šilalės Simono Gaudėšiaus gimnazijos elektroninio dienyno tvarkymo nuostatais, patvirtintais gimnazijos direktoriaus. 2012 m. lapkričio 21d. įsakymu Nr. VĮ - 270 ir kt. teisės aktais, reglamentuojančiais švietimo veiklą.

1. Ši Tvarka reglamentuoja dalyko mokytojo, klasės auklėtojo, socialinio pedagogo, direktoriaus pavaduotojo ugdymui, psichologo veiklą užtikrinant mokinių pamokų lankomumą, stiprinant kontrolę ir vykdant pamokų nelankymo prevenciją.
2. Tvarka nustato mokinių lankomumo Šilalės Simono Gaudėšiaus gimnazijoje apskaitą ir prevencines poveikio priemones mokyklos lankymui užtikrinti. Klasės auklėtojas, dalyko mokytojas, socialinis pedagogas, psichologas, direktoriaus pavaduotojas ugdymui vadovaujasi Lietuvos Respublikos Švietimo įstatymu, Vaiko teisių apsaugos pagrindų įstatymu, mokyklos nuostatais, Vidaus darbo tvarkos taisyklėmis, mokytojo, klasės auklėtojo, socialinio pedagogo, psichologo, direktoriaus pavaduotojo ugdymui pareigybės aprašymais, direktoriaus įsakymais ir šia Tvarka.
3. Vartojamos sąvokos:
   1. **Pamokų nelankantis** mokinys – mokinys, be pateisinamos priežasties praleidžiantis kai kurias pamokas.
   2. **Vengiantis lankyti mokyklą mokinys** – mokinys, per mėnesį be pateisinamos priežasties praleidęs daugiau kaip trečdalį pamokų.
   3. **Mokyklos nelankantis** mokinys – mokinys, per mėnesį praleidęs **pusę ir daugiau** pamokų be pateisinamos priežasties.

# II. PRALEISTŲ PAMOKŲ PATEISINIMO KRITERIJAI

1. Praleistos pamokos laikomos **pateisintomis**:
   1. **dėl mokinio ligos ar vizito pas gydytoją** - galioja tik gydymo įstaigų, visuomenės sveikatos priežiūros specialisto išduotos pažymos ir tėvų paaiškinimai ne daugiau kaip už tris (nebūtinai iš eilės) dėl ligos praleistas dienas per mėnesį;
   2. **dėl tikslinių iškvietimų** (iš anksto pateikiant iškvietimą ar jo kopiją) į teritorinį skyrių įrašyti į karinę įskaitą; policijos komisariatą; teismą; Vaiko teisių apsaugos skyrių; Švietimo pagalbos tarnybą; pas gimnazijos psichologą (informuojant psichologui) ir pan.;
   3. **dėl kitų svarbių priežasčių (**mokinio atstovavimo gimnazijai (rajonui) respublikiniuose, regioniniuose, rajono ar gimnazijos organizuojamuose konkursuose, olimpiadose, konferencijose, sporto varžybose, mokinio lankymasis pas gimnazijos psichologą ar kitus pagalbos mokiniui specialistus ir pan.) - galioja švietimo įstaigų, visuomeninių organizacijų dokumentai, gimnazijos mokytojų, siuntusių mokinį į konkursus, olimpiadas, varžybas ir kitus ugdymo renginius, pažymos ar sąrašai, patvirtinti gimnazijos direktoriaus, gimnazijos psichologo ar kitų pagalbos mokiniui specialistų pranešimai;
   4. **dėl svarbių šeimos aplinkybių** (tėvų paaiškinimai apie mokinio nedalyvavimą pamokose dėl svarbių šeimyninių priežasčių (dėl šeimos švenčių, artimųjų ligos, mirties ir pan.) iki 3 dienų per mėnesį, bet ne daugiau nei 10 dienų (70 pamokų) per mokslo metus
   5. **dėl nepalankių oro sąlygų**: audros, liūties, uragano; autobuso, vežančio mokinius į mokyklą, neatvykimo ar vėlavimo (pateikus tėvų (globėjų, rūpintojų) paaiškinimą raštu);
2. Mokinio, sunegalavusio pamokų metu ir turinčio visuomenės sveikatos priežiūros specialisto leidimą dėl blogos savijautos toliau nedalyvauti pamokose, praleistas pamokas pateisina visuomenės sveikatos priežiūros specialisto išduota pažyma.
3. Praleistos pamokos laikomos **nepateisintomis**, kai mokinys nepateikė pateisinančių dokumentų.

# VĖLAVIMŲ Į PAMOKAS PREVENCIJA

1. Pavėlavimu laikomas vėlavimas į pamoką 2 ir daugiau minučių.
2. **Vėluoti į pamokas draudžiama**. Atsitiktiniu pavėlavimu gali būti laikomi ne daugiau kaip 2 pavėlavimai į įvairių dalykų pamokas ar kitus užsiėmimus per mėnesį.
3. Mokiniui pavėlavus, dalyko mokytojas elektroniniame dienyne pažymi „p“.

# LANKOMUMO REGISTRACIJA IR APSKAITA

1. **Lankomumo apskaita pamokoje:**
   1. pamokų lankymas mokiniams yra privalomas. Lankyti pamokas ir laikytis šios tvarkos mokinį įpareigoja pasirašyta su gimnazija Mokymosi sutartis;
   2. mokinių lankomumo apskaitą pamokoje atlieka dalyko mokytojas. Dalyko mokytojas elektroniniame dienyne raide „n“ pažymi, jei mokinys nedalyvavo pamokoje, raide „p“ – jei mokinys pavėlavo į pamoką daugiau nei 2 minutes.

# Pateisinančių praleistas pamokas dokumentų pateikimas ir rinkimas:

* 1. praleistas pamokas mokinys privalo pateisinti kitą dieną po praleidimo;
  2. už dokumentų, pateisinančių praleistas pamokas, pateikimą klasės auklėtojui atsakingas pamokas praleidęs mokinys ir jo tėvai;
  3. iš anksto arba pirmą vaiko neatvykimo į gimnaziją dieną (iki pamokų pabaigos) tėvai telefonu (skambučiu/žinute) informuoja klasės auklėtoją apie neatvykimo priežastis;
  4. telefonu arba žinute elektroniniame dienyne gautus tėvų pateisinimus klasės auklėtojas fiksuoja specialioje formoje (žr. 1 priedą);
  5. praleistas pamokas ir pavėlavimus į jas pateisinančius dokumentus klasės auklėtojas saugo vienerius mokslo metus;
  6. netvarkingai, neįskaitomai parašyti, taisyti praleistas pamokas pateisinantys dokumentai klasės auklėtojo nepriimami, o praleistos pamokos skaičiuojamos kaip praleistos be priežasties.

1. Mokinio išvykusio mokytis į kitą mokyklą arba nutraukusio mokymąsi mokslo metų eigoje, praleistos pamokos į lankomumo suvestines neįskaičiuojamos.

# V. LANKOMUMO KONTROLĖ IR MOKYKLOS NELANKYMO PREVENCIJA

1. **Mokinių tėvai (globėjai, rūpintojai):**
   1. užtikrina punktualų ir reguliarų gimnazijos lankymą bei operatyviai sprendžia mokinio lankomumo ir ugdymo(-si) klausimus;
   2. iš anksto arba pirmą vaiko neatvykimo į gimnaziją dieną (iki pamokų pabaigos) apie neatvykimo priežastis susitartu būdu informuoja klasės auklėtoją;
   3. esant būtinybei mokiniui anksčiau išeiti iš pamokų, tėvai ar globėjai informuoja raštu arba telefonu klasės auklėtoją ir/arba dalyko mokytoją apie išėjimo priežastį;
   4. laiku parašo vaiko praleistų pamokų pateisinimus, aiškiai nurodydami datą ar pamoką (jei praleista pavienė pamoka);
   5. atvyksta į individualius pokalbius su klasės auklėtoju, dalyko mokytoju, gimnazijos vadovais, dalyvauja tėvų susirinkimuose, kitose gimnazijos organizuojamose veiklose. Kontroliuoja ir koreguoja vaiko elgesį;
   6. bendradarbiauja su klasės auklėtoju, gimnazijos vadovais, dalykų mokytojais bei specialistais, teikiančiais pedagoginę, psichologinę, socialinę, specialiąją pedagoginę, sveikatos priežiūros pagalbą;
   7. pasikeitus gyvenamajai vietai, kontaktiniams telefono numeriams, elektroninio pašto adresui, operatyviai informuoja klasės auklėtoją;
   8. susipažįsta su duomenimis elektroniniame dienyne (praleistų pamokų skaičiumi, pagyrimais ir pastabomis, ugdymo(-si) rezultatais ir kt. informacija).
   9. gydytojams skyrus ilgalaikį arba sanatorinį mokinio gydymą, tėvai nedelsiant kreipiasi į gimnaziją, pateikdami prašymą gimnazijos direktoriui ir medicinos įstaigos siuntimo kopiją.

# Mokinys:

* 1. privalo lankyti gimnaziją, nes pagrindinė ugdymo forma yra pamoka;
  2. praleidęs pamokas, pirmą dieną po grįžimo į gimnaziją pateikia klasės auklėtojui pateisinantį dokumentą:
     1. praleidęs 1-3 dienų pamokas per mėnesį (bet ne daugiau kaip 10 dienų t.y 70 pamokų per mokslo metus) gali pateisinti tėvų parašytu paaiškinimu;
     2. praleidęs daugiau nei 3 dienas iš eilės turi pristatyti gydytojo ar kitos institucijos išduotą pažymą;
  3. iš pamokų gali išeiti:
     1. turėdamas raštišką tėvų arba sveikatos priežiūros specialisto pažymą, kurią parodo dalyko mokytojui ir atiduoda už lankomumą atsakingam mokiniui;
     2. ligos atveju, neturint sveikatos priežiūros specialisto pažymos, mokinys privalo informuoti klasės auklėtoją arba direktoriaus pavaduotoją ugdymui.
     3. tėvams žodžiu (telefonu) informavus klasės auklėtoją arba socialinį pedagogą;
     4. dalyvauti kitose ugdymo veiklose. Ugdomoji veikla privalo būti suderinta su gimnazijos direktoriumi.
  4. mokinys, užsiregistravęs į vairavimo kursus, 10 dienų iki kursų pradžios informuoja klasės auklėtoją ir pristato kursų lankymo grafiką.
  5. mokinys, be pateisinamos priežasties praleidęs per pusmetį ketvirtadalį bet kurio dalyko pamokų, privalo laikyti įskaitą ir tik ją išlaikęs gauna pusmečio įvertinimą.

# Dalyko mokytojas:

* 1. gimnazijos nustatyta tvarka pažymi elektroniniame dienyne į pamokas neatvykusius mokinius;
  2. informuoja klasės auklėtoją, jei mokinys per mėnesį yra praleidęs trečdalį dalyko pamokų;
  3. išleidžia mokinį iš pamokos(-ų), gavęs motyvuotą raštišką ar žodinį prašymą (pažymą) iš:
     1. mokinio tėvų;
     2. klasės auklėtojo;
     3. dalyko mokytojo;
     4. visuomenės sveikatos priežiūros specialisto;
     5. socialinio pedagogo;
     6. direktoriaus pavaduotojo ugdymui;
     7. psichologo;
  4. pamokų metu organizuodamas kitas ugdymo veiklas, privalo prieš 2 dienas iki mokinio išleidimo iš pamokų datos renginyje dalyvausiančių mokinių sąrašą suderinti su gimnazijos direktoriumi arba jį pavaduojančiu asmeniu.

# Klasės auklėtojas:

* 1. mokiniui neatvykus į gimnaziją (tuo atveju, kai tėvai (globėjai, rūpintojai) nepraneša), išsiaiškina neatvykimo priežastis;
  2. išleidžia mokinį iš pamokos:
     1. gavęs raštišką ar žodinį motyvuotą mokinio tėvų prašymą arba visuomenės sveikatos priežiūros specialisto, arba socialinio pedagogo, arba psichologo pažymą;
     2. mokinio ligos atveju, neturint sveikatos priežiūros specialisto pažymos, klasės auklėtojas informuoja tėvus ir užtikrina, jog mokinys saugiai pasieks namus ar gydymo įstaigą;
  3. renka ir tvarko praleistas pamokas ir pavėlavimus į pamokas pateisinančius dokumentus;
  4. informuoja mokinius, kad iki rugsėjo 15 d. būtina atnešti sveikatos priežiūros specialistei privalomą vaiko sveikatos pažymėjimą;
  5. elektroniniame dienyne pateisina mokinių praleistas pamokas pagal pateiktus mokinio raštelius. Mokinio praleistos pamokos skirstomos: l – liga (galioja tik gydymo įstaigų, gimnazijos visuomenės sveikatos priežiūros specialisto išduotos pažymos ir tėvų paaiškinimai ne daugiau kaip už tris (nebūtinai iš eilės) dėl ligos praleistas dienas per mėnesį); p – pateisinama praleidimo priežastis (galioja tik švietimo įstaigų, visuomeninių organizacijų vardiniai dokumentai, gimnazijos mokytojų, siuntusių mokinį į konkursus, olimpiadas, varžybas ir kitus ugdymo renginius, gimnazijos psichologo ar kitų pagalbos mokiniui specialistų pranešimai, pavieniai tėvų prašymai mokiniui sunegalavus arba dėl svarbių šeimyninių priežasčių (iki 3 dienų per mėnesį, bet ne daugiau nei 10 dienų per mokslo metus); n – nepateisintos pamokos (mokinys nepateikė pateisinančių dokumentų);
  6. individualiai dirba su pamokų nelankančiais, vėluojančiais mokiniais, jų tėvais (globėjais, rūpintojais);
  7. informuoja socialinį pedagogą apie pamokas be pateisinamos priežasties praleidinėjančius mokinius ir kartu numato prevencines bei poveikio taikymo priemones;
  8. iki kiekvieno mėnesio 4 dienos socialiniam pedagogui pateikia klasės lankomumo ataskaitą;
  9. tėvams (globėjams, rūpintojams), neturintiems galimybės prisijungti prie elektroninio dienyno, 1 kartą per mėnesį (pasibaigus mėnesiui) išspausdina mokinio lankomumo ataskaitas. Pasibaigus pusmečiui, išspausdina pusmečio lankomumo ataskaitas;
  10. esant reikalui, individualiai arba su socialiniu pedagogu lankosi auklėtinio namuose;
  11. elektroniniame dienyne įveda duomenis apie išvykusį gydytis į sanatoriją mokinį.

# Socialinis pedagogas:

* 1. analizuoja pamokų praleidimo priežastis;
  2. įvertina mokinio pamokų nelankymo priežastis, jo socialines problemas;
  3. planuoja socialinės pagalbos teikimą vaikui, numato prevencines priemones grąžinant mokinį į gimnaziją;
  4. konsultuojasi su klasėje dirbančiais mokytojais ir prireikus mokinį siunčia pas gimnazi- jos psichologą;
  5. išleidžia mokinį iš pamokos(-ų), gavęs motyvuotą raštišką ar žodinį prašymą iš mokinio tėvų;
  6. raštu informuoja mokinio tėvus (globėjus), Vaiko teisių apsaugos skyrių, Švietimo, kultūros ir sporto skyrių, atskirais atvejais Nepilnamečių reikalų policijos pareigūną, jei mokinys be pateisinamos priežasties per mėnesį praleido daugiau kaip pusę pamokų;
  7. prireikus individualiai arba su klasės auklėtoju lankosi mokinio namuose;
  8. inicijuoja mokinio, nelankančio mokyklos, svarstymą mokyklos Vaiko gerovės komisijoje (toliau tekste - VGK) dalyvaujant tėvams (globėjams);
  9. atskirais atvejais siūlo taikyti drausminimo nuobaudas;
  10. rengia informaciją (pagal Lietuvos Respublikos Vyriausybės 1997 m. rugpjūčio 4 d. nutarimu Nr. 889 patvirtintą Mokyklinio amžiaus vaikų iki 16 metų apskaitos tvarkos 2 ir 3 formas) Šilalės rajono savivaldybės administracijos Švietimo, kultūros ir sporto sky- riui, VGK apie vaikus (iki 16 metų amžiaus), nelankančius mokyklos.

# Kuruojantis direktoriaus pavaduotojas ugdymui:

* 1. išleidžia mokinį iš pamokos:
     1. mokinio ligos atveju, nesant sveikatos priežiūros specialisto pažymos ir klasės auklėtojo;
  2. prireikus inicijuoja pasitarimus, svarstymus, pokalbius;
  3. esant poreikiui, dalyvauja VGK komisijų posėdžiuose.

# Psichologė:

* 1. bendradarbiauja su švietimo pagalbos mokiniui specialistais, mokytojais, administracija;
  2. teikia konsultacijas mokiniams, tėvams (globėjams, rūpintojams);
  3. dalyvauja gimnazijos komisijose, sprendžiant lankomumo problemas.

# Lankomumo kontrolės komisija:

* 1. kiekvieną mėnesį analizuoja klasių lankomumo ataskaitas;
  2. renkasi į neeilinius posėdžius dėl pamokų nelankančių, mokyklą lankyti vengiančių ar mokyklos nelankančių mokinių svarstymo;
  3. organizuoja pokalbius su vengiančiu lankyti mokyklą mokiniu, dalykų mokytojais, klasės auklėtoju;
  4. inicijuoja prevencines priemones;
  5. priima sprendimus dėl poveikio priemonių taikymo.

# Vaiko gerovės komisija:

* 1. remdamasi turima gimnazijoje atliktų tyrimų, gimnazijos vidaus ir išorės vertinimo medžiaga ir duomenimis, vertina gimnazijos ugdymosi aplinką, analizuoja mokinių ugdymosi poreikius, lankomumo problemas ir jų priežastis, nustato švietimo pagalbos priemonių prioritetus, kryptis, teikimo formą;
  2. nagrinėja mokinių nenoro lankyti gimnaziją, gimnazijos nelankymo, baimių eiti į gimnaziją priežastis, imasi veiksmų, padedančių sugrąžinti mokinius į gimnaziją ir sėkmingai mokytis;
  3. spręsdama konkretaus mokinio lankomumo problemas, renka informaciją iš mokytojų, klasių auklėtojų, švietimo pagalbos specialistų, tėvų (globėjų, rūpintojų);
  4. konsultuoja tėvus (globėjus, rūpintojus) lankomumo užtikrinimo klausimais;
  5. bendradarbiauja su gimnazijos savivaldos institucijomis (gimnazijos taryba, mokytojų taryba, mokinių taryba ir kt.) ar asmenimis vaiko gerovės klausimais;
  6. vykdo gimnazijos bendruomenės švietimą.

# VI. NUOBAUDŲ IR SKATINIMO SISTEMA

1. Mokiniui, vengiančiam lankyti pamokas ar nelankančiam gimnazijos, taikomos šios nuobaudos:
   1. dalyko mokytojo ir/ar klasės auklėtojo pastaba elektroniniame dienyne;
   2. tėvų iškvietimas pokalbiui į gimnaziją:
      1. mokinio, nuo mokslo metų pradžios be pateisinamos priežasties praleidusio 31 – 40 pamokų, tėvai kviečiami pokalbiui į Vaiko gerovės komisiją;
      2. mokinio, nuo mokslo metų pradžios be pateisinamos priežasties praleidusio 41 ir daugiau pamokų, tėvai kviečiami į gimnazijos administracijos posėdį. Gimnazijos administracija siūlo mokiniui gimnazijos direktoriaus įsakymu skirti drausminę nuobaudą arba pasirinkti kitą mokymo įstaigą;
   3. drausminės nuobaudos, skiriamos gimnazijos direktoriaus įsakymu:
      1. papeikimas;
      2. griežtas papeikimas;
      3. mokinių, turinčių 16 metų, išbraukimas iš mokinių sąrašų.
2. Apie mokinio tėvus (globėjus, rūpintojus), kurie nepanaudoja savo valdžios arba panaudoja priešingai vaiko interesams (LR ATPK 181 straipsnio 2 dalis), t.y. neužtikrina gimnazijos lankymo, pateikiama informacija teisėsaugos institucijoms ir taikoma administracinė atsakomybė.
3. Mokinys gali būti perkeltas į kitą mokyklą arba jam gali būti skirta kita minimalios ar vidutinės priežiūros priemonė, vadovaujantis Lietuvos Respublikos vaiko minimalios ir vidutinės priežiūros įstatymu.
4. Mokinys už labai gerą pamokų lankomumą skatinamas:
   1. mokiniui, nepraleidusiam per pusmetį nė vienos nepateisintos pamokos, reiškiamas Mokytojų tarybos pagyrimas.
   2. mokiniui, nepraleidusiam per mokslo metus nei vienos nepateisintos pamokos, skiriama gimnazijos direktoriaus padėka.
   3. mokinys gali būti skatinamas kitomis priemonėmis.

# VII. BAIGIAMOSIOS NUOSTATOS

1. Klasių auklėtojai mokinius pasirašytinai supažindina su šia Tvarka kiekvienų mokslo metų rugsėjo mėnesio pirmąją savaitę.
2. Tėvai (globėjai, rūpintojai) su šia Tvarka supažindinami žinute per elektroninį dienyną su nuoroda į mokyklos internetinę svetainę. Tvarka primenama tėvų susirinkimų metu.
3. Tvarka skelbiama mokyklos internetinėje svetainėje adresu: <http://www.gaudesius.lt>
4. Mokinių pamokų lankomumo apskaitos, kontrolės ir mokyklos nelankymo prevencijos vykdymo tvarka gali būti keičiama gimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

\_\_\_\_ KLASĖS DUOMENŲ FIKSAVIMAS

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Mokinio vardas, pavardė** | **Pateisintas laikotarpis** | **Pateisinimo data** | **Žinutė/ skambutis** | **Mokinio nedalyvavimą pamokoje pateisinęs asmuo** | **Praleistų pamokų priežastis** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |